สวัสดีค่ะ หนูขอคำปรึกษาหน่อยค่ะ คือ หนูมีประจำเดือนครั้งที่2ในรอบเดือนเดียวกัน โดยประจำเดือนที่มาปกติคือวันที่ 6,7,8,9 พ.ค และประจำเดือนได้หมดไปแล้ว แต่ตอนนี้มีประจำเดือนมารอบที่2(เป็นสีน้ำตาล มาแบบเปื้อน กกน) แต่ก่อนที่ประจำเดือนจะมาในรอบที่2นี้ หนูได้ออกกำลังกายโดยการเล่นฮูลาฮูปมา 2 อาทิตย์(ฮูล่าฮูปหนัก 5.5 กก.) หนู สูง 156 cm น้ำหนักก่อนเล่น 70 กก. อยากถามว่าที่ประจำเดือนมารอบที่2แบบนี้ อันตรายมากไหมคะ
สวัสดีค่ะ ประจำเดือนปกตินั้นควรจะมาทุกเดือน ห่าง 22-35 วันจากรอบก่อน มาแต่ละครั้งประมาณ 3-7 วันแล้วหยุดสนิท ไม่มีออกผิดปกติระหว่างรอบเดือนอีกการมีเลือดออกผิดปกติระหว่างรอบเดือน โดยห่างจากครั้งเดิมน้อยกว่า 22 วันนั้น จัดว่าเป็นการมีเลือดออกผิดปกติ อาจจะเกิดจาก ผลข้างเคียงจากการใช้ยาคุมชนิดใดๆ ภาวะแทรกซ้อนจากการตั้งครรภ์ เลือดตามหลังการปฏิสนธิ การติดเชื้อที่ปากมดลูกหรือมดลูก การมีเนื้องอกที่มดลูกหรือปากมดลูก อวัยวะภายในอุ้งเชิงกรานอักเสบ การมีน้ำหนักตัวมากหรือน้อยผิดปกติทำให้มีเลือดออกผิดปกติได้เช่นกันแนะนำการไปพบแพทย์เพื่อตรวจหาสาเหตุที่แน่ชัดต่อไป โดยในเบื้องต้นควรงดการมีเพศสัมพันธ์ ไม่ซื้อยาปรับฮอร์โมนใดๆมาใช้เอง และควรออกกำลังกายสม่ำเสมอเพื่อคงน้ำหนักให้อยู่ในเกณฑ์ปกติ